**Poľovníctvo 2017**

 Mestské lesy Banská Bystrica s.r.o. v roku 2017 poľovali v poľovnom revíri Mesta Banská Bystrica na výmere 6966 ha.

 25.10.2016 končila Zmluva o nájme poľovného revíru uzatvorená medzi Mestom Banská Bystrica a Mestskými lesmi Banská Bystrica s.r.o. Dňom 25.10.2016 bola zároveň uzatvorená nová zmluva o užívaní spoločného Poľovného revíru Mesta Banská Bystrica na obdobie15 rokov, pričom nájom bol navýšený na 2,56,-€/ha za lesné pozemky z pôvodných 1,14,-€/ha.

 Schválený plán chovu a lovu v poľovnom revíri Mesta Banská Bystrica pre rok 2017 bol nasledovný:

|  |  |  |  |
| --- | --- | --- | --- |
|  | **jelenia** | **srnčia** | **diviačia** |
|  | celkom | jelene | celkom | srnce |  |
| **plán** | 77 | 17 | 22 | 8 | 175 |
| **skutočnosť** | 82 | 18 | 36 | 8 | 175 |
| **z toho úhyn** | 14 | 1 | 27 | 0 | 0 |

 Úhyny u jelenej zveri boli spôsobené prevažne vlkmi, u srnčej zveri to bolo strhnutie rysmi a zrazenie motorovými vozidlami na štátnych cestách.

 Pôvodný plán lovu diviačej zveri bol 78 kusov. Pre vysoké stavy diviakov a riziko rozšírenia afrického moru ošípaných bol plán lovu diviačej zveri navýšený postupne až na 175 ks. Navýšenie plánu lovu sa týkalo kategórie diviačat.

 V roku 2017 bol v našom poľovnom revíri povolený odstrel 1 ks medveďa hnedého do 100 kg v lokalite Hanzelovská. Ulovený bol poplatkovým hosťom 96 kilový medveď hneď na prvú vychádzku. Odstrel medveďa bol povolený na základe napadnutia p. Slavomíra Nemčoka medveďom, pričom došlo k poraneniu hrudníka a zlomeniu rebier.

 Okrem poľovnej zveri bolo v r. 2017 ulovených 92 ks líšok, 38 ks sojky škriekavej, 3 kuny a 10 jazvecov.

 Na výkone práva poľovníctva sa podieľalo 65 poľovníkov. Zverina z rujných jeleňov bola odpredaná spracovateľskej firme LUTEUS, ostatná zverina bola predaná poľovníkom.

 V roku 2017 sme pokosili 16 ha horských lúk, napĺňali 116 soľníkov kamennou soľou a 39 senníkov objemovým krmivom. V rezerve sme mali 150 balíkov sena z vlastných lúk.

 Nepriaznivá zima na prelome rokov 2017/2018 spôsobila, že zo všetkých senníkov seno raticová zver, hlavne jelenia, skonzumovala, minuli sme aj zásoby 150 balíkov sena, dokúpili sme ďalšie 300 kg balíky v počte 18 kusov z Ľubietovej a 30 ks balíkov lucerny zo Sládkovičova.

 Zakúpili sme a doviezli do revíru 3 x po 24 ton cukrovej repy, 25 ton ovsa , 10 ton kukurice a 10 ton zemiakov. Pokosili a uskladnili sme aj mládzu z lúk Lungárová a Hanzelovská.

**Náklady na poľovníctvo za rok 2017:**

materiál 2.376,00 €

členské SPK 1.232,00 €

nájomné 17.349,00 €

ostatné služby 5.288,00 €

**spolu** **26.245,00 €**

**Výnosy za poľovníctvo za rok 2017:**

predaj cudzím 3.081,00 €

predaj členom 9.903,00 €

poplatkový odstrel 2.917,00 €

iné príjmy 29.704,00 €

**spolu** **45.605,00 €**

**Hospodársky výsledok: + 19.360,00 €**